
	РЕПУБЛИКА СРБИЈА
ВЛАДА
Служба за управљање кадровима 
Београд




[bookmark: _Hlk192766127]На основу члана 50. став 3. Закона о државним службеницима, и члана 4. став 1. Уредбе о  интерном и јавном конкурсу за попуњавање радних места у државним органима, а у складу са чланом 4. Закона о изменама и допунама Закона о државним службеницима („Службени гласник РС“, 19/25),  оглашава


ИНТЕРНИ КОНКУРС ЗА ПОПУЊАВАЊЕ ИЗВРШИЛАЧКОГ РАДНОГ МЕСТА У МИНИСТАРСТВУ ТУРИЗМА И ОМЛАДИНЕ
  
I  Орган у коме се попуњава радно место: Министарство туризма и омладине, Београд, Немањина 22-26. 
 
II Радно место које се попуњава:

1. Руководилац Групе, у звању самостални саветник, Група за књиговодство, Одељење за финансијске послове, Секретаријат министарства - 1 извршилац; 
Опис послова: Руководи и координира радом Групе (планира, усмерава и надзире рад извршилаца у Групи); спроводи закључна књижења и усаглашава стање главне књиге са Трезором и подацима из књиговодственог програма Министарства и израђује периодичне и годишње законом прописане финансијске извештаје; обавља послове усклађивања новчаног промета буџетског извршења главне књиге Трезора са евиденцијама и помоћним књигама; води пословне књиге у којима се књижење врши на основу валидних рачуноводствених докумената о насталој пословној промени и контролише податке и промене у помоћним књигама; израђује прегледе везане за стање потраживања и обавеза Министарства према правним и физичким лицима и обавља послове усаглашавања стања, преузимање документације и књижење донаторских рачуна и вођење књиговодствене евиденције добијених кредита и донација; контролише евиденције о непокретној и покретној имовини Министарства; израђује решења о укњижењу основних средстава прибављених из средстава Министарства; сарађује са унутрашњим јединицама у Министарству; учествује у процесима који су у вези са стручним усавршавањем државних службеника у Групи; обавља и друге послове по налогу начелника Одељења.
Услови: Стечено високо образовање из научне области економске науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 година, положен државни стручни испит, као и потребне компетенције за рад на радном месту.

III Висина основне плате: 114.286,68 динара (нето).

IV Место рада:  Београд.

V Врста радног односа: радни однос на неодређено време.


VI Компетенције које се проверавају у изборном поступку:
Сагласно члану 9. Закона о државним службеницима, прописано је да су кандидатима при запошљавању у државни орган, под једнаким условима доступна сва радна места и да се избор кандидата врши на основу провере компетенција. 
Изборни поступак спроводи се у више обавезних фаза и то следећим редоследом: провера општих функционалних компетенција, провера посебних функционалних компетенција, провера понашајних компетенција и интервју са комисијом.
На интерном конкурсу за извршилачка радна места која нису руководећа, не проверавају се опште функционалне и понашајне компетенције, а за радна места која су руководећа не проверавају се опште функционалне компетенције.
У свакој фази изборног поступка врши се вредновање кандидата и само кандидат који испуни унапред одређено мерило за проверу одређене компетенције у једној фази изборног поступка може да учествује у провери следеће компетенције у истој или наредној фази.

[bookmark: _Hlk59189364]Провера посебних функционалних компетенција

1. Посебна функционална компетенција за област рада послови руковођења (Управљање људским ресурсима базирано на компетенцијама) - провераваће се путем симулације – писано;
2. Посебна функционална компетенција за област рада финансијско-материјални послови (Буџетски систем Републике Србије) - провераваће се путем симулације – писано;
3. Посебна функционална компетенција за одређено радно место - прописи из делокруга радног места (Правилник о стандардном класификационом оквиру и контном плану за буџетски систем)  - провераваће се путем симулације – писано.

Информације о материјалима за припрему кандидата за проверу посебних функционалних компетенција могу се наћи на интернет презентацији Министарства туризма и омладине, www.mto.gov.rs 

Провера понашајних компетенција

[bookmark: _Hlk96503855]Понашајне компетенције (управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност, посвећеност и интегритет и управљање људским ресурсима) -  провераваће се путем психометријских тестова и  интервјуа базираног на компетенцијама.

Интервју са комисијом: Процена мотивације за рад на радном месту и прихватање вредности државних органа провераваће се путем интервјуа са комисијом (усмено).

VII Начин подношења пријаве: Образац пријаве на конкурс шаље се поштом или предаје непосредно на адресу писарнице Министарства туризма и омладине, Немањина 22-26,  Београд, са назнаком „За интерни конкурс за попуњавање извршилачког радног места”.

[bookmark: _Hlk202950204]VIII Лице које је задужено за давање обавештења о интерном конкурсу: Ана Трипковић, тел: 011/3622-119 , од 10,00 до 12,00 часова.
  
IX  Датум оглашавања: 1. октобар 2026. године.

X Рок за подношење пријава на интерни конкурс је осам дана и почиње да тече 2. октобра 2026. године и истиче 9. октобра 2026. године.
XI Пријава на интерни конкурс  врши се на Обрасцу пријаве који је доступан на интернет презентацији Службе за управљање кадровима www.suk.gov.rs, на интернет презентацији Министарства туризма и омладине (www.mto.gov.rs) или у штампаној верзији на писарници Министарства туризма и омладине, Немањина 22-26, Београд. 
Приликом подношења пријаве на интерни конкурс, пријава добија шифру под којом подносилац пријаве учествује у даљем изборном поступку. 
Подносилац пријаве се обавештава о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.

Напомена: Пример правилно попуњеног обрасца пријаве се може погледати на блогу Службе за управљање кадровима (https://kutak.suk.gov.rs/vodic-za-kandidate)  у одељку ,,Образац пријаве”.

[bookmark: _Hlk210723137]XII Докази које прилажу кандидати који су успешно прошли фазе изборног поступка пре интервјуа са Конкурсном комисијом: оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима; оригинал или оверена фотокопија доказа о радном искуству у струци (потврда, решење и други акти којима се доказује на којим пословима, у ком периоду и са којом стручном спремом је стечено радно искуство), оригинал или оверена фотокопија решења о распоређивању или премештају у органу у коме ради или решења да је државни службеник нераспоређен, оригинал или оверена фотокопија решења о пријему у радни однос на одређено време због привремено повећаног обима посла.   

Сви докази прилажу се у оригиналу или фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).
Као доказ се могу приложити и фотокопије докумената које су оверене пре 1. марта 2017. године у основним судовима, односно општинскоj управи. Законом о општем управном поступку („Службени гласник РС”, број: 18/16) је, између осталог, прописано да су органи у обавези да по службеној дужности, када је то неопходно за одлучивање, у складу са законским роковима, бесплатно размењују, врше увид, обрађују и прибављају личне податке о чињеницама садржаним у службеним евиденцијама, осим ако странка изричито изјави да ће податке прибавити сама. 
Документ о чињеницама о којима се води службена евиденција је уверење о положеном државном стручном испиту за рад у државним органима.

Потребно је да учесник конкурса у делу Изјава*, у обрасцу пријаве, заокружи на који начин жели да се прибаве његови подаци из службених евиденција. 

XIII Рок за подношење доказа: кандидати који су успешно прошли претходне фазе изборног поступка, пре интервјуа са Конкурсном комисијом позивају се да у року од пет радних дана од дана пријема обавештења доставе наведене доказе који се прилажу у конкурсном поступку.
Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка. Докази се достављају на адресу Министарства туризма и омладине, Немањина 22-26.
 
XIV Датум и место провере компетенција кандидата у изборном поступку: 
Са кандидатима чије су пријаве благовремене, допуштене, разумљиве, потпуне и који испуњавају услове предвиђене огласом о интерном конкурсу, на основу података наведених у обрасцу пријаве на конкурс, изборни поступак ће се спровести, почев од 15. октобра 2026. године.

Провера посебних функционалних компетенција и провера понашајних компетенција обавиће се у просторијама Службе за управљање кадровима, Палатa Србија, Нови Београд, Булевар Михајла Пупина 2 (источно крило).

Интервју са Конкурсном комисијом обавиће се у просторијама Министарства туризма и омладине, Београд, Немањина 22-26.

Кандидати ће о датуму, месту и времену спровођења сваке фазе изборног поступка бити обавештени на контакте (бројеве телефона или електронске адресе), које наведу у својим обрасцима пријава.

XV Државни службеници који имају право да учествују на интерном конкурсу:
На интерном конкурсу могу да учествују државни службеници  запослени на неодређено време у Министарству туризма и омладине и државни службеници који су на дан 14.03.2025. године, запослени на одређено време у Министарству туризма и омладине, ако су у радном односу на одређено време обављали послове у том државном органу због привремено повећаног обима посла најмање једну годину непрекидно пре оглашавања интерног конкурса или најмање једну годину са прекидима у периоду од две године непрекидно пре оглашавања интерног конкурса, у складу са чланом 4. Закона о изменама и допунама Закона о државним службеницима („Службени гласник РС“, 19/25).

XVI Начин достављања одлуке о избору кандидата: Решење о премештају државног службеника, односно решење о пријему у радни однос на неодређено време, јавно се објављује на веб презентацији и огласној табли Министарства туризма и омладине у сврху обавештавања јавности и кандидата који су учествовали у изборном поступку о исходу конкурсног поступка и остваривања права на жалбу. 
Достава свим кандидатима који су учествовали у изборном поступку сматра се извршеном истеком 15 дана од дана објављивања решења на веб презентацији и огласној табли Министарства туризма и омладине. Јавно објављено решење уклања се са веб презентације Министарства туризма и омладине, након истека рока од шест месеци од дана објављивања.		

Напоменe: 
Неблаговремене, недопуштене, неразумљиве или непотпуне пријаве биће одбачене.
Интерни конкурс спроводи Конкурсна комисија коју је именовао министар туризма и омладине. Овај конкурс се објављује на интернет презентацији и огласној табли Службе за управљање кадровима и интернет презентацији и огласној табли Министарства туризма и омладине.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.


	      в.д. Д И Р Е К Т О Р


	      Христина Јовановић
4

image1.png




